
21 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 567 


ΑΠΟΦΑΣΕΙΣ 

Αριθμ. 2133.1/11071/2 018 

Έγκριση τροποποίησης του Γενικού Κανονισμού 
Λιμένων αριθμ. 51 «Καθορισμός των όρων και 
των διαδικασιών εισόδου των λιμενεργατών 
στους λιμενικούς χώρους». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε μετο άρθρο 
μόνον του ν.δ. 187/1973 (Α' 261), όπως έχει τροποποι¬ 
ηθεί και ισχύει. 

β) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

γ) της αριθμ. 1329.1/14/2007 απόφασης ΥΕΝ «Πόροι 
υπέρ Ειδικού Κλάδου Οικονομικής Ενίσχυσης Μερισμα- 
τούχων Ναυτικού (ΕΚΟΕΜΝ)» (Β' 1854), όπως ισχύει. 

δ) του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), όπως 
έχει τροποποιηθεί και ισχύει. 

ε) της περίπτωσης (α) της παραγράφου 4 του άρθρου 
15 του π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170). 

στ) του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 


ζ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

η) του δεύτερου εδαφίου της παραγράφου 3 του άρ¬ 
θρου 4 του ν. 4455/2017 «Εθνικό Μητρώο Φορτοεκφορ¬ 
τωτών, Εθνικό Μητρώο Ιδιωτικών Φορέων Κοινωνικής 
Φροντίδας και άλλες διατάξεις (Α' 22). 

θ) της αριθμ. οικ. 20303/383/04-5-2017 κοινής από¬ 
φασης Υπουργών Εργασίας, Κοινωνικής Ασφάλισης και 
Κοινωνικής Αλληλεγγύης και Ναυτιλίας και Νησιωτικής 
Πολιτικής (Β' 1623). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο Πρώτο 

Εγκρίνουμε την παρακάτω τροποποίηση του Γενικού 
Κανονισμού Λιμένων αριθμ. 51 «Καθορισμός των όρων 
και των διαδικασιών εισόδου των λιμενεργατών στους 
λιμενικούς χώρους» 

Τροποποίηση του Γενικού Κανονισμού Λιμένων 
αριθμ. 51 «Καθορισμός των όρων και των διαδι¬ 
κασιών εισόδου των λιμενεργατών στους λιμε¬ 
νικούς χώρους» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ - ΕΛΛΗΝΙΚΗΣ 
ΑΚΤΟΦΥΛΑΚΗΣ 

Έχοντας υπόψη: 

1. Τις διατάξεις: 

α) του ν.δ. 444/1970 «Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας» (Α' 39). 

β) της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε μετο άρθρο 
μόνον του ν.δ. 187/1973 (Α' 261), όπως έχει τροποποι¬ 
ηθεί και ισχύει. 

γ) του άρθρου 90 του «Κώδικα νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

δ) της αριθμ. 1329.1 /14/2007 απόφασης ΥΕΝ «Πόροι 
υπέρ Ειδικού Κλάδου Οικονομικής Ενίσχυσης Μερισμα- 
τούχων Ναυτικού (ΕΚΟΕΜΝ)» (Β' 1854), όπως ισχύει. 

ε) του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), όπως 
έχει τροποποιηθεί και ισχύει. 

στ) της περίπτωσης (α) της παραγράφου 4 του άρθρου 
15 του π.δ. 103/2014 «Οργανισμός Υπουργείου Ναυτιλί¬ 
ας και Αιγαίου» (Α' 170). 

ζ) του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (ΑΊ 14). 

η) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

θ) του δεύτερου εδαφίου της παραγράφου 3 του άρ¬ 
θρου 4 του ν. 4455/2017 «Εθνικό Μητρώο Φορτοεκφορ¬ 
τωτών, Εθνικό Μητρώο Ιδιωτικών Φορέων Κοινωνικής 
Φροντίδας και άλλες διατάξεις (Α' 22). 

ι) της αριθμ. οικ. 20303/383/04-5-2017 Κοινής από¬ 
φασης Υπουργών Εργασίας, Κοινωνικής Ασφάλισης και 
Κοινωνικής Αλληλεγγύης και Ναυτιλίας και Νησιωτικής 
Πολιτικής (Β' 1623). 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού, εκδίδουμε την ακόλουθη τροποποίηση του Γενι¬ 
κού Κανονισμού Λιμένων αριθμ. 51 (Β' 1467/18-6-2013): 

Άρθρο Μόνον 

Τροποποίηση του Γενικού Κανονισμού Λιμένων 
αριθμ. 51 

Τα άρθρα 1 έως και 6 του Γενικού Κανονισμού Λιμένων 
αριθμ. 51 (Β' 1467/18-6-2013), όπως ισχύει, τροποποιού¬ 
νται και προστίθενται νέα άρθρα 7 και 8 ως ακολούθως: 

Άρθρο 1 
Όρια ισχύος 

Ο παρών Γενικός Κανονισμός Λιμένων ισχύει στους 
λιμενικούς χώρους αρμοδιότητας κάθε Λιμενικής Αρχής 
της χώρας, όπως αυτοί καθορίζονται από τις κείμενες 
διατάξεις, εξαιρουμένων αυτών που ανήκουν στις λιμε¬ 
νικές ζώνες Πειραιά και Θεσσαλονίκης. 

Άρθρο 2 
Ορισμοί 

Για την εφαρμογή των διατάξεων του παρόντος Κανο¬ 
νισμού αυτού, νοείται ως: 

1. «Λιμενικός χώρος»: Η χερσαία και θαλάσσια ζώνη 
κάθε λιμένα. 

2. «Λιμενεργάτης»: Ο φορτοεκφορτωτής που απασχο¬ 
λείται σε φορτοεκφορτωτικές εργασίες διακίνησης φορ¬ 
τίου στο Λιμένα, κατά την έννοια του ισχύοντος νόμου 
περί Εθνικού Μητρώου Φορτοεκφορτωτών (Ε.Μ.Φ.), ο 
οποίος είναι εγγεγραμμένος στο Μητρώο Α' του Ε.Μ.Φ. 


ή στο Μητρώο Β' - Φορτοεκφορτωτών Λιμένα του Ε.Μ.Φ. 
ή/και στο Μητρώο Β' - Κατόχων Άδειας Χειριστή Μη¬ 
χανημάτων Έργου του Ε.Μ.Φ. και εφοδιασμένος με Βε¬ 
βαίωση Συνδρομής των Νομίμων Προϋποθέσεων για 
την Άσκηση του Επαγγέλματος του Φορτοεκφορτωτή 
σε ισχύ. 

Άρθρο 3 

Όροι και διαδικασία εισόδου των λιμενεργατών 
στους λιμενικούς χώρους 

1. Δικαίωμα εισόδου στους λιμενικούς χώρους, για την 
άσκηση του επαγγέλματος του λιμενεργάτη, έχει κάθε 
λιμενεργάτης της παραγράφου 2 του άρθρου 2 του πα¬ 
ρόντος, εφόσον διαθέτει Αδεια Εισόδου Λιμενεργάτη 
σε Λιμενικούς Χώρους, η οποία εκδίδεται από Λιμενική 
Αρχή. Για την έκδοση της άδειας ο ενδιαφερόμενος υπο¬ 
βάλλει σε Λιμενική Αρχή τα ακόλουθα δικαιολογητικά: 

α) Αίτηση στην οποία αναγράφεται το ονοματεπώνυμο 
και το πατρώνυμο, ο αριθμός Αστυνομικού Δελτίου Ταυ¬ 
τότητας (Α.Δ.Τ.) ή ο αριθμός διαβατηρίου ή τα στοιχεία 
του Ειδικού Δελτίου Ταυτότητας Ομογενούς (Ε.Δ.Τ.Ο.) ή 
της άδειας διαμονής με δικαίωμα εργασίας στην Ελλά¬ 
δα, ο Αριθμός Μητρώου Εγγραφής στο Ε.Μ.Φ. (Α.ΜΗ.Ε), 
καθώς και ο Αριθμός Μητρώου Κοινωνικής Ασφάλισης 
(Α.Μ.Κ.Α.). 

β) Ευκρινές φωτοαντίγραφο του Α.Δ.Τ. ή άλλου νόμι¬ 
μου αποδεικτικού στοιχείων ταυτότητας, σύμφωνα με 
τα οριζόμενα στην ανωτέρω περίπτωση α). 

γ) Ευκρινές φωτοαντίγραφο της Βεβαίωσης Συνδρο¬ 
μής των Νομίμων Προϋποθέσεων για την Άσκηση του 
Επαγγέλματος του Φορτοεκφορτωτή. 

δ) Δύο φωτογραφίες. 

ε) Αποδεικτικό είσπραξης ποσού ύψους πέντε (05) 
ευρώ, ως ανταποδοτικό τέλος υπέρ Ε.Κ.Ο.Ε.Μ.Ν., που 
εκδίδεται από τη Λιμενική Αρχή. 

2. Μετά την κατάθεση της αίτησης και των δικαιολογη- 
τικών, η Λιμενική Αρχή προχωρεί στον έλεγχό τους και, 
σε περίπτωση πληρότητάς τους, εκδίδει Άδεια Εισόδου 
Λιμενεργάτη σε Λιμενικούς Χώρους, εντός αποκλειστι¬ 
κής προθεσμίας δύο (2) ημερών από την ημερομηνία 
κατάθεσής τους. Ο τύπος και το περιεχόμενο της Άδειας 
Εισόδου Λιμενεργάτη σε Λιμενικούς Χώρους είναι σύμ¬ 
φωνα με το Υπόδειγμα του Παραρτήματος Α' του πα¬ 
ρόντος. 

3. Η διάρκεια ισχύος της Άδειας Εισόδου Λιμενεργάτη 
σε Λιμενικούς Χώρους είναι ίση με τη διάρκεια ισχύος 
της Βεβαίωσης Συνδρομής Νομίμων Προϋποθέσεων για 
την Άσκηση του Επαγγέλματος του Φορτοεκφορτωτή. 
Η Αδεια Εισόδου Λιμενεργάτη σε Λιμενικούς Χώρους 
ανανεώνεται από Λιμενική Αρχή, κατόπιν αίτησης του 
ενδιαφερομένου, στην οποία επισυνάπτεται η νέα Βε¬ 
βαίωση Συνδρομής Νομίμων Προϋποθέσεων για την 
Άσκηση του Επαγγέλματος του Φορτοεκφορτωτή, για 
χρονικό διάστημα ίσο με τη διάρκεια ισχύος της νέας 
Βεβαίωσης. Για την ανανέωση κατατίθεται αποδεικτικό 
είσπραξης ποσού ύψους πέντε (05) ευρώ υπέρ Ειδικού 
Κλάδου Οικονομικής Ενίσχυσης Μερισματούχων Ναυ¬ 
τικού (Ε.Κ.Ο.Ε.Μ.Ν.). 

4. Η Άδεια Εισόδου Λιμενεργάτη σε Λιμενικούς Χώρους 
ισχύει για όλους τους λιμένες της χώρας, είναι αυστηρά 
προσωπική, μη μεταβιβάσιμη σε τρίτους και ανακαλεί¬ 
ται σε περίπτωση που ο λιμενεργάτης παύσει να είναι 
εγγεγραμμένος στο Ε.Μ.Φ., κατά τα οριζόμενα στην πα¬ 
ράγραφο 2 του άρθρου 2. 

5. Πριν από την έναρξη των φορτοεκφορτωτικών ερ¬ 
γασιών λιμένα και σε καθημερινή βάση, ο αρμόδιος και 
υπεύθυνος για τον καθορισμό της σύνθεσης εργασίας 
για τη φορτοεκφόρτωση, σύμφωνα με τον ισχύοντα 
κανονισμό διεξαγωγής φορτοεκφορτωτικών εργασιών 
λιμένα (Συλλογική Σύμβαση Εργασίας ή κοινή απόφα¬ 
ση των Υπουργών Εργασίας, Κοινωνικής Ασφάλισης και 
Κοινωνικής Αλληλεγγύης και Ναυτιλίας και Νησιωτικής 
Πολιτικής), υποχρεούται να διαβιβάσει με οποιοδήποτε 
νόμιμο μέσο στην οικεία Λιμενική Αρχή, διά Υπεύθυ¬ 
νης Δήλωσης του ν. 1599/1986 (Α' 75) θεωρημένης για 
το γνήσιο της υπογραφής, κατάσταση με τα στοιχεία 
του ομαδάρχη-αρχιεργάτη και των λιμενεργατών που 
πρόκειται να απασχοληθούν στις φορτοεκφορτωτικές 
εργασίες. Η ανωτέρω κατάσταση περιλαμβάνει τουλά¬ 
χιστον το ονοματεπώνυμο του κάθε εργαζόμενου, τον 
Αριθμό Μητρώου Εγγραφής του στο Ε.Μ.Φ. (Α.ΜΗ.Ε),τον 
αριθμό πρωτοκόλλου της Άδειας Εισόδου Λιμενεργάτη 
σε Λιμενικούς Χώρους, τον Αριθμό Μητρώου Κοινωνι¬ 
κής Ασφάλισης (Α.Μ.Κ.Α.) και τον Αριθμό Φορολογικού 
Μητρώου (Α.Φ.Μ.) του κάθε εργαζομένου, καθώς και τον 
ακριβή χώρο των φορτοεκφορτωτικών εργασιών και τη 
χρονική διάρκεια αυτών. Ο τύπος και το περιεχόμενο της 
Υπεύθυνης Δήλωσης είναι σύμφωνα με το Υπόδειγμα 
του Παραρτήματος Β' του παρόντος. 

6. Αντίγραφο της Υπεύθυνης Δήλωσης της παραγρά¬ 
φου 5 διαβιβάζεται, από τον αρμόδιο και υπεύθυνο για 
τον καθορισμό της σύνθεσης εργασίας για τη φορτο¬ 
εκφόρτωση, σύμφωνα με τον ισχύοντα κανονισμό δι¬ 
εξαγωγής φορτοεκφορτωτικών εργασιών λιμένα, στο 
φορέα διοίκησης και εκμετάλλευσης του λιμένα και στο 
αρμόδιο υποκατάστημα Ε.Φ.Κ.Α. 

7. Οι λιμενεργάτες οφείλουν να επιδεικνύουν την Άδεια 
Εισόδου Λιμενεργάτη σε Λιμενικούς Χώρους του άρ¬ 
θρου 2 του παρόντος, καθώς και νόμιμο αποδεικτικό 
των στοιχείων της ταυτότητάς τους σε κάθε έλεγχο της 
Λιμενικής Αρχής. 

8. Η κυκλοφορία των λιμενεργατών στους λιμενικούς 
χώρους όπου διενεργείται φορτοεκφόρτωση, καθώς και 
η άνοδος αυτών σε πλοία, επιτρέπεται εφόσον πρόκειται 
για την άσκηση του επαγγέλματος τους. 


9. Οι Λιμενικές Αρχές έχουν πρόσβαση στο ηλεκτρο¬ 
νικό Εθνικό Μητρώο Φορτοεκφορτωτών. 

Άρθρο 4 

Υποχρεώσεις εργοδοτών 

Οι εργοδότες λιμενεργατών ευθύνονται για την ασφα¬ 
λή διενέργεια των φορτοεκφορτωτικών εργασιών, καθώς 
και για την τήρηση της ισχύουσας ασφαλιστικής νομοθε¬ 
σίας και των ισχυουσών υγειονομικών διατάξεων. 

Άρθρο 5 

Καταργούμενες διατάξεις 

Από την έναρξη ισχύος του παρόντος, καταργείται 
κάθε άλλη διάταξη που έρχεται σε αντίθεση με τις διατά¬ 
ξεις του ή ρυθμίζει θέματα που ρυθμίζονται από αυτόν. 

Άρθρο 6 

Κυρώσεις 

Οι παραβάτες του κανονισμού αυτού, η εκτέλεση του 
οποίου ανατίθεται στα στελέχη του Λ.Σ. - ΕΛ.ΑΚΤ., ανε¬ 
ξάρτητα από τις ποινικές και αστικές ευθύνες που συ¬ 
ντρέχουν κατά την ισχύουσα νομοθεσία, υπόκεινται και 
στις διοικητικές κυρώσεις του άρθρου 157 του Κώδικα 
Δημοσίου Ναυτικού Δικαίου, που κυρώθηκε μετο άρθρο 
μόνον του ν.δ. 187/1973 (Α' 261), όπως ισχύει. 

Άρθρο 7 

Μεταβατικές διατάξεις 

Οι άδειες εισόδου λιμενεργάτη σε Λιμενικούς Χώρους 
που χορηγήθηκαν πριν την έναρξη ισχύος του παρόντος 
Κανονισμού, εξακολουθούν να ισχύουν, εφόσον ο κάτο¬ 
χός τους παραμένει εγγεγραμμένος στο Εθνικό Μητρώο 
Φορτοεφορτωτών (Ε.Μ.Φ.) και ανανεώνονται σύμφωνα 
με τις διατάξεις της παραγράφου 3 του άρθρου 3 του 
παρόντος. 

Άρθρο 8 

Παραρτήματα 

Προσαρτώνται και αποτελούν αναπόσπαστα τμήματα 
του κανονισμού αυτού τα ακόλουθα Παραρτήματα: 

ΠΑΡΑΡΤΗΜΑ Α' «Υπόδειγμα Άδειας Εισόδου Λιμενερ¬ 
γάτη σε Λιμενικούς Χώρους» 

ΠΑΡΑΡΤΗΜΑ Β' «Υπόδειγμα Υπεύθυνης Δήλωσης». 

Πειραιάς, 17 Ιανουάριου 2018 

Ο Αρχηγός 

ΣΤΑΜΑΤΙΟΣ ΡΑΠΤΗΣ 

ΠΑΡΑΡΤΗΜΑ Α' 

«Υπόδειγμα Άδειας Εισόδου Λιμενεργάτη σε Λιμενικούς Χώρους» 



ΕΛΛΗΝΙΚΗ ΔΗΜΟΚΡΑΤΙΑ ., . 

ΥΠΟΥΡΓΕΙΟ ΝΑΥΤΙΛΙΑΣ & 

ΝΗΣΙΩΤΙΚΗΣ ΠΟΛΙΤΙΚΗΣ 

Αριθμ. Πρωτ.:././. 


ΛΙΜΕΝΙΚΗ ΑΡΧΗ 


ΑΔΕΙΑ ΕΙΣΟΔΟΥ ΛΙΜΕΝΕΡΓΑΤΗ ΣΕ ΛΙΜΕΝΙΚΟΥΣ ΧΩΡΟΥΣ 

Έχοντας υπόψη: 

α) Τις διατάξεις του ΓΚΛ αριθμ. 51 (ΒΊ467/18-6-2013), όπως ισχύει. 

β) Την με ημερομηνία.αίτηση του ενδιαφερομένου, με τα επισυναπτόμενα δικαιολογητικά. 

1. Επιτρέπεται στον/στην .(επώνυμο) . (όνομα) του .(πατρώνυμο), 

κάτοχο του υπ' αριθμ.(αριθμός Α.Δ.Τ., διαβατηρίου ή άλλου νόμιμου αποδεικτικού των 

στοιχείων ταυτότητας εγγράφου), με Αριθμό Μητρώου Κοινωνικής Ασφάλισης (Α.Μ.Κ.Α.) ., ο 

οποίος/α είναι εγγεγραμμένος/η στο Μητρώο 1 . του Εθνικού Μητρώου 

Φορτοεκφορτωτών με Αριθμό Μητρώου Εγγραφής.(Α.ΜΗ.Ε.), η είσοδος σε λιμενικούς χώρους για 

την άσκηση του επαγγέλματος του λιμενεργάτη. 

2. Η παρούσα άδεια ισχύει μέχρι την . 2 , ανανεώνεται εφόσον υποβληθεί αίτηση με τα 

δικαιολογητικά της παραγράφου 3 του άρθρου 3 του ΓΚΛ αριθμ. 51 (ΒΊ467/18-6-2013), όπως ισχύει, και 
ανακαλείται σε περίπτωση που ο/η ενδιαφερόμενος/η παύσει να είναι εγγεγραμμένος/η στο Ε.Μ.Φ. 

Ο ΛΙΜΕΝΑΡΧΗΣ 


Αναγράφεται το Μητρώο Α' ή το Μητρώο Β' - φορτοεκφορτωτών Λιμένα ή/και το Μητρώο Β' - Κατόχων Άδειας Χειριστή Μηχανημάτων Έργου, 
κατά περίπτωση 

2 Αναγράφεται η ημερομηνία που αναφέρεται στη Βεβαίωση Συνδρομής Νομίμων Προϋποθέσεων για την Άσκηση του Επαγγέλματος του 
Φορτοεκφορτωτή. 

ΑΝΑΝΕΩΣΕΙΣ 

Εκδόθηκε το. 

Ανανεώνεται, και ισχύει 

Μέχρι τη(ν)././. 

....Τόπος.ημερομηνία.20. 

0 Λιμενάρχης 

τ.σ.υ. 

... αποδεικτικό είσπραξης ποσού ύψους πέντε (05) ευρώ υπέρ Ε.Κ.Ο.Ε.Μ.Ν. 

ΑΝΑΝΕΩΣΕΙΣ 

Εκδόθηκε το. 

Ανανεώνεται και ισχύει 

Μέχρι τη(ν)././. 

....Τόπος.ημερομηνία.20. 

Ο Λιμενάρχης 

τ.σ.υ. 

.αποδεικτικό είσπραξης ποσού ύψους πέντε (05) ευρώ υπέρ Ε.Κ.Ο.Ε.Μ.Ν. 

ΑΝΑΝΕΩΣΕΙΣ 

Εκδόθηκε το. 

Ανανεώνεται και ισχύει 

Μέχρι τη(ν)././. 

....Τόπος.ημερομηνία.20. 

Ο Λιμενάρχης 

τ.σ.υ. 

.αποδεικτικό είσπραξης ποσού ύψους πέντε (05) ευρώ υπέρ Ε.Κ.Ο.Ε.Μ.Ν. 

ΑΝΑΝΕΩΣΕΙΣ 

Εκδόθηκε το. 

Ανανεώνεται και ισχύει 

Μέχρι τη(ν)././. 

....Τόπος.ημερομηνία.20. 

Ο Λιμενάρχης 

τ.σ.υ. 

.αποδεικτικό είσπραξης ποσού ύψους πέντε (05) ευρώ υπέρ Ε.Κ.Ο.Ε.Μ.Ν. 

ΠΑΡΑΡΤΗΜΑ Β' 

«Υπόδεινμα Υπεύθυνης Δήλωσης» 



ΥΠΕΥΘΥΝΗ ΔΗΛΩΣΗ 


(άρθρο 8 Ν.1599/1986) 


ΠΡΟΣ 111 : 


0 - Η Όνομα: 


Επώνυμο: 


Όνομα και Επώνυμο Πατέρα: 


Όνομα και Επώνυμο 

Μητέρας: 


Ημερομηνία γέννησης* 21 : 


Τόπος Γέννησης: 


Αριθμός Δελτίου Ταυτότητας: 


Τηλ: 


Τόπος Κατοικίας: Οδός: 

Αριθ: ΤΚ: 

Αρ. Τηλεομοιοτύπου (Ρ3χ): 


Δ/νση Ηλεκτρ. 
Ταχυδρομείου 
(Επί3ϊΙ): 



Η ακρίβεια των στοιχείων τιου υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών 


(άρθρο 8 παρ. 

4 Ν.1599/1986) 

Με ατομική μου ευθύνη και γνωρίζοντας τις κυρώσεις 1 2 (3) 4 5 , που προβλέπονται από τις διατάξεις της παρ. 6 του άρθρου 22 του Ν. 
1599/1986, δηλώνω ότι: 

Είμαι αρμόδιος και υπεύθυνος για τον καθορισμό της σύνθεσης εργασίας για τη φορτοεκφόρτωση, σύμφωνα με τις διατάξεις της 
παραγράφου 5 του άρθρου 3 του ΓΚΛ αριθμ. 51 (Β'1467/18-6-2013), όπως ισχύει, και οι κάτωθι εργαζόμενοι πρόκειται να 
απασχοληθούν σε φορτοεκφορτωτικές εργασίες που θα διεξαχθούν.(4) του λιμένα 


., κατά το χρονικό διάστημα από.μέχρι 


α/α 

Ονοματεπώνυ μο 
εργαζομένου 

Α.ΜΗ.Ε. 

Αριθμ. Πρωτ. Άδειας 
Εισόδου Λιμενεργάτη/ 
Εκδούσα Λιμ. Αρχή 

Α.Μ.Κ.Α 

Α.Φ.Μ. 


























_] 5 ). 

Ημερομηνία: .20. 


Ο - Η Δηλ. 


(Υπογραφή) 


(1) Αναγράφεται η Λιμενική Αρχή στην περιφέρεια δικαιοδοσίας της οποίας θα διεξαχθούν οι φορτοεκφορτωτικές εργασίες. 

(2) Αναγράφεται ολογράφως. 

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται 
με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό 
όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. 

(4) Αναγράφεται ο ακριβής χώρος διεξαγωγής των προς εκτέλεση φορτοεκφορτωτικών εργασιών. 

(5) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα. 

Άρθρο Δεύτερο 
Έναρξη Ισχύος 

1. Η εφαρμογή του παρόντος κανονισμού αρχίζει δέκα (10) ημέρες μετά από την ημερομηνία δημοσίευσής του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 7 Φεβρουάριου 2018 
Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























